Gördüyün ört, görmədiyin söyləmə
Bizdən öncələrdən qalan söz vardır 
Gördüyün ört, görmədiyin söyləmə. 
Duyar görər, qulaq vardır, göz vardır 
Gördüyün ört, görmədiyin söyləmə.

Nasehlərin nəsihətin anlagil,
Alimlərin gəlib elmin onlagil,
Arzum budur, mənim pəndim dinləgil, 
Gördüyün ört, görmədiyin söyləmə.

Ayıblarsan, sənin eybin açarlar, 
Dostun-yann ölkə-ölkə qaçarlar, 
Rəbbanə başına rəhmət saçarlar, 
Gördüyün ört, görmədiyin söyləmə.

Oyun qurma xatun ilə, baş ilə, 
Uğraşmagil dəni ilə, duş ilə,
Nə işin var yaxşı-yaman iş ilə, 
Gördüyün ört, görmədiyin söyləmə.

Katibi sən izlə rahi-həqiqət 
Qəbul etgil her nə desə şəriət.
Sen kimdirsen, xalqa verib nəsihət? 
Gördüyün ört, görmediyin söyləmə.
XIX əsrin şeirləri